ໂຣກລະບາດ COVID-19 ເຮັດໃຫ້ມາດຕະການລົງໂທດ ກົດດັນ ແລະສ້າງຄວາມເຈັບແສບ ຫຼາຍຂຶ້ນ ຕໍ່ຄູ່ປໍລະປັກ ຂອງ ສຫລ
ພວກນັກເຄື່ອນໄຫວ ທີ່ຢາກໃຫ້ລົງໂທດໜັກ ຕໍ່ເກົາຫຼີເໜືອ ໂຕ້ແຍ້ງວ່າ ການໃຫ້ຄວາມຊ່ອຍເຫຼືອ ຈະອຳນວຍໃຫ້ລັດຖະບານຜະເດັດການ ໃຊ້ຈ່າຍແຫລ່ງທຶນ ໃສ່ໃນການຜະລິດອາວຸດ ແລະເຄື່ອນໄຫວ ຢ່າງບໍ່ຖືກຕ້ອງ.
ອົງການຈັດຕັ້ງເພື່ອສິດທິມະນຸດຈຳນວນນຶ່ງ ອົງການຊ່ອຍເຫຼືອຕ່າງໆແລະອະດີດນັກການທູດຫຼາຍຄົນ ໄດ້ຮຽກຮ້ອງຕໍ່ສະຫະລັດ ເພື່ອໃຫ້ຜ່ອນຜັນມາດຕະການລົງໂທດ ທີ່ວາງຕໍ່ຄູ່ປໍລະປັກທັງຫຼາຍ ເຊັ່ນອີຣ່ານ ເວເນຊູເອລາ ແລະ ເກົາຫຼີເໜືອ ທີ່ຈະອຳນວຍຄວາມສະດວກ ແກ່ການຊ່ອຍເຫຼືອດ້ານການແພດ ແລະອາຫານ ໃນລະຫວ່າງການແຜ່ລະບາດທົ່ວໂລກຂອງໄວຣັສ ໂຄໂຣນາຢູ່ນີ້ ບລາຍແອນ ແພດເດັນ ລາຍງານມາວ່າ ໃນຂະນະທີ່ພວກສະໜັບສະໜັບສະໜູນຂອງປະທານາທິບໍດີ ດໍໂນລ ທຣຳ ເຫັນພ້ອມນຳຍຸດທະສາດການກົດດັນສູງສຸດຂອງທ່ານ ແຕ່ກໍບໍ່ຄັດຄ້ານ ຕໍ່ການຊ່ອຍເຫຼືອ ດ້ານມະນຸດສະທຳ ແລະພວກເຂົາເຈົ້າກໍບໍ່ຢາກສະໜອງ ການບັນເທົາໃດໆ ທີ່ອາດຈະຊ່ອຍລັດຖະ ບານຜະເດັດການກຳອຳນາດໄວ້ ດັ່ງທີ່ ໄຊຈະເລີນສຸກ ຈະນຳເອົາລາຍລະອຽດມາສະເໜີທ່ານ ໃນອັນດັບຕໍ່ໄປ ອີຣ່ານ ໄດ້ສົ່ງດາວທຽມດ້ານທະຫານໜ່ວຍທຳອິດຂອງຕົນ ຂຶ້ນສູ່ອະວະກາດໃນເດືອນເມສານີ້ ທ່າມກາງການລະບາດຂອງໄວຣັສໂຄໂຣນາ ຊຶ່ງໄດ້ກະຕຸ້ນໃຫ້ມີການຊຸກຍູ້ຈາກທັງສອງພັກການເມືອງຫຼາຍເຖິງ 90 ເປີເຊັນຂອງບັນດາສະມາ ຊິກສະພາຕ່ຳສະຫະລັດ ເພື່ອໃຫ້ຂະຫຍາຍການຫ້າມຂາຍອາວຸດ ໃຫ້ແກ່ອີຣ່ານ ເຖິງຢ່າງໃດກໍດີ ຍັງມີການຮຽກຮ້ອງໃຫ້ຜ່ອນຜັນຫຼາຍຂຶ້ນ ໃນບາງສ່ວນຂອງຂໍ້ຈຳກັດຕ່າງໆ ໃນດ້ານການຄ້າແລະການເງິນ ທີ່ຂັດຂວາງຄວາມສາມາດຂອງອີຣ່ານ ທີ່ຈະນຳເຂົ້າຢຸກຢາຕ່າງໆ ແລະອຸປະກອນການແພດທີ່ສຳຄັນຍິ່ງນັ້ນ ອັນນີ້ ໃນຂະນະທີ່ປະເທດກຳລັງສູ້ຊົນກັບອັດຕາການຕິດແປດເຊື້ອໄວຣັສໂຄໂຣນາທີ່ສູງທີ່ສຸດໃນຕາເວັນອອກກາງ ທ່ານພີເຕີ ແຮໂຣລ ຢູ່ທີ່ສູນກາງດ້ານຄວາມປອດໄພໃໝ່ຂອງອາເມຣິກາ ກ່າວຜ່ານທາງສະໄກປ໌ ວ່າ ເວເນຊູເອລາ ໄດ້ປະສົບກັບການຂາດແຄນອາຫານ ແລະຢາປິ່ນປົວ ແມ່ນກະທັງກ່ອນໜ້າການວາງມາດຕະການລົງໂທດໃດໆຕໍ່ອຸດສາຫະກຳນ້ຳມັນຂອງຕົນ ເພື່ອເຮັດໃຫ້ການກຳອຳນາດຂອງຜູ້ນຳສັງຄົມນິຍົມ ນິໂຄລັສ ມາດູໂຣ ອ່ອນແອລົງ ການລະບາດາລະດັບໂລກຂອງໄວຣັສໂຄໂຣນາ ໄດ້ເຮັດໃຫ້ສະຖານະການຂອງເວເນຊູເອລາຮ້າຍແຮງຂຶ້ນກວ່າເກົ່າ ໃນຂະນະທີ່ລາຄານ້ຳມັນເຊື້ອໄຟຂອງໂລກພັງທະລາຍລົງ ທີ່ໄດ້ເຮັດໃຫ້ລາຍຮັບຈາກນ້ຳມັນລົ້ມລະລາຍ ຊຶ່ງເປັນເສັ້ນຊີວິດດ້ານເສດຖະກິດຂອງປະເທດ ກະຊວງການຕ່າງປະເທດສະຫະລັດ ໄດ້ສະເໜີທີ່ຈະຍົກເລີກມາດຕະການາລົງ ໂທດບາງສ່ວນ ຖ້າເວເນຊູເອລາ ຈັດຕັ້ງລັດຖະບານໄລຍະຂ້າມຜ່ານ ໂດຍປາສະຈາກ ທ່ານມາດູໂຣ ແຕ່ ກາຣາກັສ ມາເຖິງປັດຈຸບັນນີ້ ໄດ້ປະຕິເສດຕໍ່ຂໍ້ສະ ເໜີຂອງສະຫະລັດ ແລະທ່ານມາດູໂຣ ໄດ້ຊີ້ແຈງວ່າ ທ່ານອາດຈະຍົກເລີກການເລືອກຕັ້ງສະມາຊິກສະພາໃນປີໜ້າ ຍ້ອນໂຣກລະບາດນັ້ນ ຢູ່ໃນເກົາຫຼີເໜືອ ບໍ່ວ່າ ຈະເປັນເລື້ອງການກັບຄືນມາປາກົດຕົວຕໍ່ສາຍຕາມະຫາຊົນຂອງກິມ ຈົງ ອຶນ ຫຼັງຈາກທີ່ໄດ້ຫາຍໄປ ຍາວນານທີ່ອະທິບາຍບໍ່ໄດ້ ຫຼືວ່າເລື້ອງການກ່າວອ້າງທີ່ບໍ່ມີມູນຄວາມຈິງຂອງພຽງຢາງ ທີ່ວ່າບໍ່ມີກໍລະນີຕິດເຊື້ອໄວຣັສໂຄໂຣນາໃດໆເລີຍນັ້ນ ກໍບໍ່ຫລຸດຜ່ອນຄວາມເປັນຫ່ວງທີ່ເພີ້ມຂຶ້ນ ທີ່ວ່າ ໂຣກລະບາດໄດ້ລົບກວນສະບຽງອາຫານຢູ່ໃນປະເທດທີ່ທົນທຸກທໍລະມານຈາກການຂາດແຄນອາຫານຢູ່ແລ້ວນັ້ນ ພວກນັກເຄື່ອນໄຫວເພື່ອຢາກໃຫ້ວາງມາດຕະການລົງໂທດໜັກ ຕໍ່ເກົາຫຼີເໜືອ ຍ້ອນໂຄງການຜະລິດອາວຸດນິວເຄລຍຂອງຕົນ ໂຕ້ແຍ້ງວ່າ ການສະໜອງຄວາມຊ່ອຍເຫຼືອດ້ານໄວຣັສໂຄໂຣນາ ຈະອຳນວຍໃຫ້າລັດຖະບານຜະເດັດການ ໃຊ້ຈ່າຍແຫລ່ງທຶນ ໃສ່ໃນການຜະລິດອາວຸດ ແລະເຄື່ອນໄຫວຢ່າງບໍ່ຖືກຕ້ອງ ທ່ານຣີຊາຈດ໌ ໂກລເບີກ ຢູ່ມູນນິທິປ້ອງກັນປະຊາທິປະໄຕ ກ່າວຜ່ານທາງສະໄກປ໌ ວ່າ ໃນຂະນະດຽວກັນ ໂຣກລະບາດອາດເຮັດໃຫ້ ພວກຄູ່ປໍລະປັກຂອງອາເມຣິກາ ອ່ອນແອລົງ ວໍຊິງຕັນແມ່ນກຳລັງຖືກຊຸກຍູ້ ໂດຍພວກກຸ່ມຝ່າຍຂວາ ແລະພວກ ອື່ນໆ ເພື່ອໃຫ້ຕ້ອງໃຫ້ຮັກສາຄວາມທຸ່ນທ່ຽງ ຂອງການກົດດັນຕໍ່ບັນດາຜູ້ນຳຜະ ເດັດການ ດ້ວຍການຊ່ອຍເຫຼືອດ້ານມະນຸດສະທຳທີ່ຕ້ອງການເພີ້ມຫຼາຍຂຶ້ນຈາກ ປະຊາຊົນທີ່ອາໄສຢູ່ພາຍໃຕ້ລະບອບດັ່ງກ່າວນັ້ນ Richard Goldberg, Foundation for Defense of Democracies via Skype